cyanic-selkie/wikianc huggingface dataset:
রিজাইনা, সাসক্যাচুয়ান
১৯০৬ সালে রিজাইনা সাসক্যাচুয়ান প্রদেশের রাজধানী হয়। "ওয়াস্কানা সেন্টার" শহরের অত্যন্ত গুরুত্বপূর্ণ একটি এলাকা। এখানে প্রাদেশিক আইনসভা ভবন, রিজাইনা ও ফার্স্ট নেশনস বিশ্ববিদ্যালয়ের ক্যাম্পাস, রাজকীয় সাসক্যাচুয়ান জাদুঘর, রিজাইনা সংরক্ষণাগার ও সাসক্যাচুয়ান বিজ্ঞান কেন্দ্র, ম্যাকেঞ্জি চিত্রশালা ও সাসক্যাচুয়ান শিল্প কেন্দ্র অবস্থিত।
১৯১২ সালে রিজাইনা ঘূর্ণিঝড়ে শহরটির উল্লেখযোগ্য পরিমাণ এলাকা ধ্বংস হয়। ১৯৩০ সালের রিজাইনা দাঙ্গা,খরা ও মহামন্দা শহরটির কৃষিভিত্তিক অর্থনীতিতে ক্ষতিকর প্রভাব ফেলে। ১৯৩৩ সালে এ শহরেই বামপন্থী দল কো-অপারেটিভ কমনওয়েলথ ফোর্স(বর্তমান নিউ ডেমোক্রেটিক পার্টি) প্রতিষ্ঠিত হয়।
জনমিতি
২০১১ সালের কানাডীয় আদমশুমারি অনুযায়ী রিজাইনার জনসংখ্যা ১,৯৩,১০০। ২০০৬-২০১১, এই পাঁচ বছরে রিজাইনার জনসংখ্যা ৭.৭% বৃদ্ধি পেয়েছে। শহরের জনসংখ্যার ঘনত্ব প্রতি বর্গকিলোমিটারে ১,৩২৭.৬ জন।
রিজাইনার অধিকাংশ অধিবাসীই ইংরেজি ভাষায় কথা বলেন (৯৮.১%) ও অল্প কয়েকজন ফ্রেঞ্চ ভাষায় কথা বলেন (১.৩%)।
২০১১ সালের এক নিরীক্ষা অনুযায়ী, রিজাইনার ৯৪% বাসিন্দা কানাডীয় নাগরিক, বাকিরা বিভিন্ন দেশ থেকে আগত অভিবাসী।
রিজাইনার ২৭.১% বাসিন্দা কোনো ধর্মের অনুসারী নন। যারা কোনো ধর্মমত অনুসরণ করেন, তাদের মধ্যে রয়েছেন খ্রিস্টান(৬৭.৯%),মুসলিম(১.৯%),হিন্দু(০.৮%), শিখ(০.৫%)ও ইহুদি(০.২%)।
শিক্ষার হার বিবেচনায় পঁচিশ থেকে চৌষট্টি বছর বয়স্ক রিজাইনা অধিবাসীদের শ্রেণিবিন্যাস হলো: ৬১.৬% এর উচ্চমাধ্যমিক শিক্ষা, ২৭.৬% এর মাধ্যমিক বিদ্যালয় হতে ডিপ্লোমা ও  ১০.৮% এর প্রাথমিক শিক্ষা রয়েছে। রিজাইনার বেকারত্বের হার ৫%, যা কানাডার জাতীয় বেকারত্বের হার ৭.৮% অপেক্ষা কম। রিজাইনার আবাসন ইউনিটগুলোর গড় মূল্য ২,৯৯,৭৪৮ ডলার।
গণমাধ্যম
রিজাইনা শহরের প্রধান দৈনিক পত্রিকা "দি লিডার পোস্ট"। এটি ১৮৮৩ সালে প্রথম প্রকাশিত হয়। বর্তমানে পোস্টমিডিয়া নেটওয়ার্ক এর স্বত্বাধিকারী।
১৯৯৩ সাল থেকে এখানে বিকল্পধারার পত্রিকা "প্রেইরি ডগ" প্রকাশিত হচ্ছে। এছাড়াও ফরাসিভাষীদের জন্য "ল্যু ভিভ" নামক একটি সাপ্তাহিক পত্রিকা প্রকাশিত হয়।
ভ্রাতৃশহর
রিজাইনা শহরের বেশ কিছু ভ্রাতৃশহর রয়েছে। এগুলো হলো বুখারেস্ট (রোমানিয়ার রাজধানী),, জিনান (চীন) এবং ফুজিওকা (জাপান)
ট্রুজেটের গন্তব্যস্থলসমূহের তালিকা
মার্চ ২০২০ সাল অনুযায়ী ট্রুজেট ২৬ টি গন্তব্যস্থলে উড়ান পরিচালনা করে। প্রতিটি গন্তব্য অন্তর্দেশীয়।
সুকাফা
সুকাফা বা সাওলুং সুকাফা (চাওলুং চুকাফা) আহোম সাম্রাজ্যের প্রতিষ্ঠাতা ছিলেন। তিনি ১২২৮ সনে পাটকাই পর্বত অতিক্রম করে অসমে আহোম সাম্রাজ্য প্রতিষ্ঠা করেন ও ১২৫৩ সনে শিবসাগর জেলার চরাইদেউয়ে স্থায়ী ভাবে রাজধানী প্রতিষ্ঠা করেন। আহোম সাম্রাজ্যের মোট সময়কাল  প্রায়  ৬০০ বছর ছিল। অসমে বসবাসকারী বিভিন্ন জাতিদের মধ্যে পরস্পর সম্বন্ধ স্থাপন করে  চুকাফা সমগ্র অসমবাসীকে একত্রিত করেছেন। বিভিন্ন জাতিদের একত্রিত করার জন্য তাকে আহোম ভাষায় সাওলুং (সাও-ইশ্বর; লুং-মহান) আখ্যা দেওয়া হয়েছে।
জীবনী
আহোম জনজাতীরা মঙ্গোলীয় গোষ্ঠির অন্তর্গত দক্ষিণ-পূর্ব এশিয়ার বৃহৎ জাতির একটি শাখা। খ্রীষ্টীয় অষ্টম শতিকায় আহোম যুবরাজ পি-লকু ৬টি ক্ষুদ্র রাজ্য জয় করেন ও রাজ্যগুলিকে একত্রিত করার ফলে টাই রাজ্য নানাচাও বৃহৎ সাম্রাজ্যে পরিনত হয়। এই রাজ্যের পরিধি ভারতের মগধ পর্যন্ত বিস্তৃত ছিল। ব্রহ্মদেশের উত্তর ভাগ ও অসমের কিছু অংশ এই সাম্রাজ্যের অন্তর্ভুক্ত ছিল। খুনলুং ও খুলনাই নামক দুই ভাতৃদ্বয় এই স্থানে প্রথম প্রবজন করেন।  কালক্রমে এই সাম্রাজ্য বিভক্ত হয় এবং মুং-রি-মুং রামরাজ্যে পুনঃগঠিত হয়। প্রথম অবস্থায় স্থানটি জনশূন্য ছিল। সুকাফা নতুন রাজ্যের সন্ধানে যাত্রা করার সময় কিছুদিন ছোট দাদু ছু-কাম-ফার নরা রাজ্যে আশ্রয় নেয়। তিনি যাত্রাকালে তার ইষ্টদেবতা সুমদেউ, মঙ্গল কার্যের নির্দেশক মুরগি, তিনজন রানী- আই মে চাও লো, নাংচেন-চুম-ফা এবং য়িলো-কে-চি-চুম-ফা, দুইজন মন্ত্রী ও চারজন রাজপুরোহিতকে সঙ্গে নিয়ে আসেন। তিনি ১২০০০ সৈনিক, ৩০০০ ঘোড়া, পেং নামক দাতাল হাতি,  মাখুন্দি নামক মহিলা হাতি ও বারুদ এনেছিলেন। দাদু ছু-কাম-ফার নরা রাজ্যের দক্ষিণ-পশ্চিম দিকে স্থিত রাজ্য জয় করার জন্য সুকাফাকে পরামর্শ দেন। সুকাফা দক্ষিণ-পশ্চিম অংশ জয় করে হংকং উপত্যকা হয়ে পাটকাই পর্বত পর্যন্ত নিজের সামাজ্র্য বিস্তার করে।
মৃত্যু
১২৬৮ সনে সাওলুং সুকাফার মৃত্যু হয়।
সুকাফা দিবস
অসম ও অসমীয়া জাতি গঠনে যথেষ্ট অবদান থাকার জন্য সুকাফাকে শ্রদ্ধা জানিয়ে ১৯৮৭ সনে থেকে ২ ডিসেম্বর তারিখ অসমে সুকাফা দিবস বা অসম দিবস হিসেবে পালন করা হয়। ১১২৮ সনের ২ ডিসেম্বর তারিখে সাওলুং সুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেছিলেন।  উক্ত দিনটিকে চিরস্মরনীয় করে রাখার জন্য ছৈখোয়া অঞ্চলের ভীমকান্ত বুঢ়াগোহাই ১৯৭২ সনে আরম্ভ করা একটি প্রচেষ্টার ফলে এই দিবসটির সূচনা হয়।
রোজালিন্ড (প্রাকৃতিক উপগ্রহ)
রোজালিন্ড (ইংরেজি: Rosalind) হল ইউরেনাসের একটি অভ্যন্তরীণ প্রাকৃতিক উপগ্রহ। ১৯৮৬ সালের ১৩ জানুয়ারি ভয়েজার ২ মহাকাশযান থেকে তোলা আলোকচিত্রগুলি থেকে এটি আবিষ্কৃত হয় এবং সেই সময় এটির সাময়িক নামকরণ করা হয় এস/১৯৮৬ ইউ ৪ (ইংরেজি: S/1986 U 4)। উপগ্রহটির নামকরণ করা হয়েছে উইলিয়াম শেকসপিয়র রচিত অ্যাজ ইউ লাইক ইট নাটকের নির্বাসিত ডিউকের কন্যার নামানুসারে। উপগ্রহটি ইউরেনাস ১৩ (ইংরেজি: Uranus  XIII) নামেও পরিচিত।
রোজালিন্ড ইউরেনাসের উপগ্রহগুলির পোর্শিয়া গোষ্ঠীর অন্তর্গত। এই গোষ্ঠীর অন্যান্য উপগ্রহগুলি হল বিয়াংকা, ক্রেসিডা, জুলিয়েট, পোর্শিয়া, ডেসডিমোনা, কিউপিড, বেলিন্ডা ও পার্ডিটা। এই উপগ্রহগুলির কক্ষপথ ও আলোকমিতি-সংক্রান্ত বৈশিষ্ট্যগুলি একই ধরনের। রোজালিন্ডের কক্ষপথের ব্যাসার্ধ ৩৬ কিলোমিটার এবং জ্যামিতিক অ্যালবেডো প্রায় ০.০৮। এটুকু ছাড়া রোজালিন্ড সম্পর্কে কার্যত আর কিছুই জানা যায় না।
ভয়েজার ২  মহাকাশযান থেকে রোজালিন্ডকে একটি প্রায় গোলকাকার বস্তুর ন্যায় দেখা গিয়েছিল। এটির মেরু-ব্যাস বরাবর প্রসারিত অক্ষ দু’টির অনুপাত ০.৮-১.০। এবং পৃষ্ঠভাগ ধূসর রঙের।
ইউরেনাসের অপর উপগ্রহ কর্ডেলিয়ার সঙ্গে কর্ডেলিয়ার কক্ষীয় অনুরণন অতি নিকট (৫:৩)।
তাগানরোগ
ইতিহাস
ধারণা করা হয় এই নগরীটির উদ্ভব হয় ব্রোঞ্জ যুগের শেষভাগ থেকে লৌহ যুগের প্রারম্ভিক সময় (খ্রিস্টপূর্ব ২০শ থেকে ১০ম শতাব্দীর মধ্যে), তখন এটি উত্তর-পশ্চিম কৃষ্ণ সাগর অঞ্চলের প্রারম্ভিক গ্রিক বসতি ছিল এবং গ্রিক ইতিহাসবেত্তা হিরোডোটাস এই নগরকে এম্পোরিয়ন ক্রেমনই বলে উল্লেখ করেছেন। ১৬৯৮ খ্রিস্টাব্দের ১২ই সেপ্টেম্বর মহান পিটার তাগানরোগ নগরীটি প্রতিষ্ঠা করেন। প্রথম রুশ নৌবাহিনীর সদরদপ্তর হিসেবে এই নগরীতে মহামতি ক্যাথরিনের (১৭৭০-১৭৮৩) আজভ ফ্লোটিলা স্থাপিত হয়েছিল, যা পরে রুশ কৃষ্ণ সাগরীয় নৌবহর হিসেবে ব্যবহৃত হয়। ১৭৭৫ খ্রিস্টাবে তাগানরোগ নগরী হিসেবে স্বীকৃতি লাভ করে।
প্রশাসনিক ও পৌর ব্যবস্থা
প্রশাসনিক বিভাজনে এটি তাগানরোগ আরবান অকরুগ বা জেলার সমমর্যাদা সম্পন্ন। পৌরসভা হিসেবেও এটি তাগানরোগ আরবান অকরুগ হিসেবে স্বীকৃত।
জলবায়ু
তাগানরোগের জলবায়ু নাতিশীতোষ্ণ। এখানে শীতকালে মাঝারি ঠাণ্ডা (রুশ মানদণ্ডে কম) এবং গ্রীষ্মকালে গরম থাকে।
সামরিক ব্যবস্থা
তাগানরোগের বিমান ঘাটি নগরীর ৩.৬ মাইল (৫.৮ কিমি) উত্তর-পশ্চিমে অবস্থিত এবং এখানে তাগানরোগ অ্যাভিয়েশন জাদুঘর রয়েছে। এছাড়া এই নগরীতে তাগানরোগ সামরিক জাদুঘরও রয়েছে।
নাদর ইবনে আল-হারিস
থাম্ব| [[সিয়ার-ই নবী একটি চিত্র, আলী মুহাম্মদ এবং তার সঙ্গীদের উপস্থিতিতে নাদর ইবনে আল-হারিসের শিরশ্ছেদ করছেন।]] আল-নাদর ইবনে আল-হারিস ইবনে আলকামা ইবনে কালাদা ইবনে আবদ মানাফ ইবনে আবদ আল-দার ইবনে কুসায়ি ( النضر إبن الحارث) (মৃত্যু. ৬২৪ খ্রিস্টাব্দে) একজন আরব পৌত্তলিক চিকিৎসক ছিলেন যিনি ইসলামিক নবী মুহাম্মদের সর্বশ্রেষ্ঠ কুরাইশি বিরোধীদের একজন হিসেবে বিবেচিত হন। তিনি বদরের যুদ্ধের পর পৌত্তলিক যোদ্ধা এবং পতাকাবাহী হিসেবে বন্দী হন এবং মক্কায় নবী মুহাম্মদ এবং মুসলমানদের বিরুদ্ধে তার অংশগ্রহণ ও নিপীড়নের জন্য তাকে মৃত্যুদণ্ড দেওয়া হয়। যুদ্ধ থেকে মদিনায় ফিরে আসার আগে আলী ইবনে আবি তালিব আস-সাফরা'তে নবী ও সাহাবাদের সামনে তার শিরশ্ছেদ করে মৃত্যুদন্ড কার্যকর করেন।
সিরাত অনুসারে, এই ঘটনার সময় দুই বন্দী - আল-নাদর ইবনুল-হারিস এবং 'উকবা ইবনে আবু মুয়াইতকে মৃত্যুদণ্ড দেওয়া হয়েছিল, প্রথম জনকে আলী এবং পরের জনকে আসিম বিন সাবিত আল-আনসারী কার্যকর করেন। অধ্যাপক সারাহ বোয়েন সাভান্তের মতে, এই ঘটনাটি নাদরের বোনকুতাইলাকে তার মৃত্যুতে একটি শোকগাথা রচনা করতে অনুপ্রাণিত করে বলে দাবি করে, যাতে হত্যা জন্য মুহাম্মাদকে দায়ী করা হয়।
জীবন
মক্কার সময়কালে, নাদর মুসলিম সম্প্রদায়ের বয়কটের পক্ষে সমর্থন করে মুসলিমদের কাছে পণ্য বিক্রি বন্ধ করে তাদের অনাহারে রাখার নেতৃত্ব্দানকারী দলিল লেখক হিসাবে পরিচিত ছিল। তিনি মক্কার যুগে ইসলামিক নবী মুহাম্মদ এবং তাঁর বার্তার অন্যতম বিরোধী এবং তাদের নিপীড়নের প্রবর্তক ছিল। মুকাতিল ইবনে সুলায়মানের মতো ইসলামিক ঐতিহ্যবাদীদের মতে, নাদর তার কুরআনের আয়াতে প্রাচীন মানুষের গল্পের ভিত্তিতে মুহাম্মদ বিরুদ্ধে চুরির অভিযোগ এনেছিল। বদরের যুদ্ধে তার সেনাবাহিনী মুসলিমদের আক্রমণে পরাজিত হওয়ার পর তাকে বন্দী করা হয় এবং মক্কার নিপীড়নে তার অংশগ্রহণ ও জড়িত থাকার জন্য তাকে মৃত্যুদণ্ড দেওয়া হয়। মুহাম্মাদ মোহর আলী আল-নাদরকে  ঘাতক হিসাবেও উল্লেখ করেছেন যে মুহাম্মদকে মদিনায় হিজরতের আগে হত্যা করার চেষ্টা করেছিল। ব্রিটিশ প্রাচ্যবিদ ডেভিড স্যামুয়েল মারগোলিউথ অবশ্য দাবি করেছেন যে তাকে তার চ্যালেঞ্জ এবং মুহাম্মাদকে উপহাস করার জন্য মৃত্যুদণ্ড দেওয়া হয়েছিল এবং এই সংস্করণটি তাবারি সহ নবম এবং দশম শতাব্দীর কিছু মুসলিম উৎস দ্বারা সমর্থিত। আল-ওয়াকিদি উল্লেখ করেছেন যে যখন নাদর মুসলমানদের জিজ্ঞাসা করেছিলেন কেন তাকে মৃত্যুদণ্ড দেওয়া হবে, তারা উত্তর দিয়েছিল যে এটি তার নিপীড়ন ও নির্যাতনের পাশাপাশি কুরআনকে উপহাস করার জন্য।
নাদির বিন আল-হারিসের শিরশ্ছেদ সম্পর্কে কুরআনের আয়াত
ইবনে কাসির তার তাফসির ইবনে কাসির গ্রন্থেও এই ঘটনাটি উল্লেখ করেছেন এবং উল্লেখ করেছেন যে কুরআনের আয়াত ৮:৩১ নাদির বিন আল-হারিস সম্পর্কে অবতীর্ণ হয়েছিল। কুরআন ৮:৩১ এবং কুরআন ৮:৫ সম্পর্কে ইবনে কাসিরের ভাষ্য নিম্নরূপ: নাদর পারস্যে গিয়েছিল এবং তথাকার ইরানী বাদশাহ রুস্তম ও ইসফিনদিয়ারের কাহিনী পড়েছিল। যখন সে সেখান থেকে ফিরে আসে তখন রাসূলুল্লাহ (সঃ)-এর রিসালাত প্রকাশ হয়ে পড়েছিল। রাসূলুল্লাহ (সঃ) জনগণকে কুরআন কারীম পাঠ করে শুনাতেন। যখন তিনি মজলিস শেষ করতেন তখন ঐ দুরাচার নাযার ইবনে হারিস বসে পড়তো এবং ইরানী বাদশাহদের ইতিহাস বর্ণনা করে বলতোঃ "আচ্ছা বলতো, উত্তম গল্পকথক কে? আমি, না মুহাম্মাদ (সঃ)?” অতঃপর বদর যুদ্ধে আল্লাহ তা'আলা মুসলমানদেরকে যখন বিজয় দান করলেন এবং মক্কার কতগুলো মুশরিক বন্দী হয় তখন রাসূলুল্লাহ (সঃ) তাকে হত্যাযোগ্য বলে ঘোষণা করেন এবং তাকে হত্যা করে দেয়া হয়। (সূরা আনফাল আয়াত ৩১)
তথ্যসূত্র
<references group="" responsive="1">
গোদ রোগ
গোদ রোগ বা ফাইলেরিয়াসিস (Filariasis) এক প্রকার পরজীবী ঘটিত রোগ। এটি ক্রান্তীয় অঞ্চলের সংক্রামক রোগ যা সূতার মতো একজাতের (ফাইলেরিওয়ডিয়া Filarioidea পরিবারভুক্ত নিমাটোড) গোলকৃমি দ্বারা সংঘটিত হয়।
ফাইলেরিয়ার জীবন চক্র
ফাইলেরিয়া নামক গোল কৃমির জীবন চক্রকে পাঁচটি ধাপে ভাগ করা যায়। মানবদেহের ভেতর পুং ও স্ত্রী ফাইলেরিয়ার মিলনের পর হাজার হাজার মাইক্রোফাইলেরিয়ার জন্ম হয়। মশা যখন রক্ত পান করে তখন এগুলো মশা র পেটে চলে যায়। মশার ভেতর এরা খোলস পালটায় এবং লার্ভায় পরিণত হয়। সেই মশা যখন আবার মানুষের রক্ত খেতে যায় তখন লার্ভাগুলো মানবদেহে প্রবেশ করে। পরবর্তী এক বছরে সেই লার্ভাগুলো আরো দুইবার খোলস পালটিয়ে দুটি ধাপ অতিক্রম করে এবং পূর্ণতা প্রাপ্ত হয়। thumb|300px|রক্তে মাইক্রোফাইলেরিয়া W. bancrofti এরা লসিকা নালী ও গ্রন্থিতে বাসা বাঁধে এবং লসিকা প্রবাহ বাধাগ্রস্ত করে। ফলে শরীরের আক্রান্ত অংশে লসিকে জমে গিয়ে ফুলে যায়। এটাই গোদ রোগ। মাইক্রোফাইলেরিয়াগুলো মানুষের রক্তে ভেসে চলে।
লক্ষণ সমূহ
শরীরের বিভিন্ন অংশ ফুলে যাওয়া, চামড়া ও এর নিচের টিস্যু মোটা হয়ে যাওয়া -এগুলোই প্রধান লক্ষণ যা মশার কামড় দ্বারা সংক্রমিত রোগ হিসেবে প্রথম চিহ্নিত করা হয়েছিল। এই ফুলে যাওয়াকে এলিফেনটায়াসিস বলা হয়। যখন পরজীবী কৃমিগুলো মানুষের লসিকা তন্ত্রে (lymphatic system) বাসা বাঁধে তখনই এলিফেনটায়াসিস হয়। thumb|300px|এলিফেন্টায়াসিসে আক্রান্ত পা thumb|300px|আক্রান্ত পা thumb|300px|আক্রান্ত অন্ডকোষ ফুলে যাওয়াটা পায়েই বেশি হয়। অবশ্য ভিন্ন ভিন্ন জাতের ফাইলেরিয়া-কৃমি ভিন্ন ভিন্ন অঙ্গে বাসা বাঁধে। Wuchereria bancrofti নামের প্রজাতির ক্ষেত্রে প্রধানত ফুলে ওঠে পা, বাহু, নারী-যৌনাঙ্গ, স্তন, অন্ডকোষ ইত্যাদি। Brugia timori নামক প্রজাতির ক্ষেত্রে যৌনাঙ্গ আক্রান্ত হয় কমই।
প্রতিরোধ ও প্রতিকার
যেহেতু ফাইলেরিয়া কৃমি মশার কামড় দ্বারা সংক্রমিত ও বিস্তৃত হয় তাই মশা দমন একটি কার্যকর প্রতিরোধের উপায়। এছাড়া ম্যাস ড্রাগ ট্রিটমেন্ট বা ব্যাপক জনগোষ্ঠীকে ওষুধ প্রয়োগ করেও রোগটির বিস্তার কমানো যায়। এজন্য ডাই ইথাইল কার্বামাজিন এবং এলবেন্ডাজোল একত্রে দড় করা হয়। এছাড়া এলবেন্ডাজোল ও ইনভারমেকটিন একত্রে প্রয়োগ করা যেতে পারে। এসব চিকিৎসা শুধু মাইক্রো ফাইলেরিয়ার উপর কার্যকর। পূর্নবয়স্ক ফাইলেরিয়ার উপর এগুলো কাজ করেনা।
এলিফেন্টায়াসিস একবার হয়ে গেলে এর কোনো চিকিৎসা নেই। অনেক সময় অঙ্গ কেটে ফেলার প্রয়োজন হয়। তবে অন্ডকোষ আক্রান্ত হলে শল্য চিকিৎসায় ভাল ফল পাওয়া যায়।
বিস্তৃতি
thumb|[[Disability-adjusted life year প্রতি লাখ লিম্ফেটিক ফাইলেরিয়াসিস রোগীর জন্য inhabitants {{legend|#b3b3b3|তথ্য নেই}} {{legend|#ffff65|১০ এর কম}} {{legend|#fff200|১০-৫০}} {{legend|#ffdc00|৫০-৭০}} {{legend|#ffc600|৭০-৮০}} {{legend|#ffb000|৮০-৯০}} {{legend|#ff9a00|৯০-১০০}} {{legend|#ff8400|১০০-১৫০}} {{legend|#ff6e00|১৫০-২০০}} {{legend|#ff5800|২০০-৩০০}} {{legend|#ff4200|৩০০-৪০০}} {{legend|#ff2c00|৪০০-৫০০}} {{legend|#cb0000|৫০০ এর বেশি}} ]] ফাইলেরিয়াসিস রোগটি এশিয়া, আফ্রিকা, মধ্য আমেরিকা, দক্ষিণ আমেরিকা ও প্রশান্ত মহাসাগরীয় এলাকার ক্রান্তীয় এবং উপক্রান্তীয় অঞ্চলে দেখা যায়। এসব অঞ্চলের ১২ কোটি মানুষ এই রোগে আক্রান্ত এবং আরো ১০০ কোটি মানুষ এই রোগে আক্রান্ত হবার ঝুঁকিতে আছে। যেসব অঞ্চলে এই রোগটি বিদ্যমান সেখানকার শতকরা দশ ভাগ নারী হাত বা পা ফোলায় আক্রান্ত এবং শতকরা পঞ্চাশ ভাগ পুরুষ জননাঙ্গের বৈকল্যে আক্রান্ত হতে পারেন। দুনিয়ার তিরাশিটি দেশে রোগটি আছে (এনডেমিক)। তার মধ্যে উনচল্লিশটি দেশ আফ্রিকায়। আমেরিকার সাতটি দেশে এটি আছে, যথাঃ ব্রাজিল, কোস্টা রিকা, ডমিনিকান রিপাবলিক, গায়ানা, হাইতি, সুরিনাম এবং ত্রিনিদাদ ও টোবাগো।
মধ্যপ্রাচ্যের তিনটি দেশে এটি আছে, যথাঃ মিসর, সুদান এবং ইয়েমেন।
আগ্রাবাদ বালিকা বিদ্যালয়
আগ্রাবাদ বালিকা বিদ্যালয় বাংলাদেশের চট্টগ্রাম জেলার ডবলমুরিং থানার অর্ন্তগত আগ্রাবাদ এলাকায় অবস্থিত।
গোদ রোগ
বিস্তৃতি
এশিয়াতে আছে বাংলাদেশ, ক্যামবোডিয়া, ভারত, ইন্দোনেশিয়া, লাওস, মালয়েশিয়া, মালদ্বীপ, ফিলিপাইন, শ্রীলঙ্কা, থাইল্যান্ড, পূর্ব তিমুর এবং ভিয়েতনামে। বাংলাদেশের উত্তরাংশের তেরটি জেলায় এই রোগটি আছে। এদেশের দুই কোটি মানুষ এই রোগের ঝুঁকিতে আছেন, এক কোটি মানুষের দেহে মাইক্রোফাইলেরিয়া আছে এবং আরো এক কোটি মানুষ এই রোগে আক্রান্ত হয়ে কিছু না কিছু শারীরিক প্রতিবন্ধকতার শিকার।
আগ্রাবাদ বালিকা বিদ্যালয়
ইতিহাস
১৯৭৯ সালে চট্টগ্রাম মহানগরের আগ্রাবাদের সিডিএ আবাসিক এলাকায় ‘আগ্রাবাদ রেসিডেন্সিয়াল এরিয়া সোসিও কালচারাল এসোসিয়েশন (আরাসকা)’ নামক একটি সংগঠন প্রতিষ্ঠিত করা হয়। সংগঠনটি এলাকার সামাজিক পরিবেশ গঠনে, শিক্ষার বিকাশে, পারস্পরিক সম্পর্ক উন্নয়নে কাজ করত। এই সংগঠনের উদ্যোগে মেয়েদের শিক্ষার বিস্তারে একটি বিদ্যালয় প্রতিষ্ঠার পরিকল্পনা করে। এল.কে সিদ্দিকী সাহেব ও এলাকার গণ্যমান্য ব্যক্তিদের উদ্যোগে ১৯৮১ সালের ৮ ফেব্রুয়ারি আগ্রাবাদ বালিকা বিদ্যালয়টি প্রতিষ্ঠিত হয়।
গোদ রোগ
বিস্তৃতি
প্রশান্ত মহাসাগরীয় অঞ্চলের আক্রান্ত দেশগুলো হলো- সামোয়া, কুক আইল্যান্ড, ফিজি, ফ্রেঞ্চ পলিনেশিয়া, মাইক্রোনেশিয়া, নিউ, আমেরিকান সামোয়া, টোঙ্গা, তুভালু, পাপুয়া নিউ গিনি এবং ভানুয়াতু।
নিউটনের কামানের গোলা
আইজ্যাক নিউটনের একটি মানস পরীক্ষার নাম ছিল নিউটনের কামানের গোলা। এর মাধ্যমে তিনি ধারণা করেন অভিকর্ষজ বল সার্বজনীন এবং গ্রহগুলো ঘুর্ণনের জন্য প্রধানতম বল হলো এই অভিকর্ষজ বল। তিনি তার এই ধারণার কথা তার বই অ্যা ট্রিটাইস অব দ্য সিস্টেম অব দ্য ওয়ার্ল্ড বইয়ে উল্লেখ করেন।
মানস পরীক্ষা
নিউটনের বইয়ের ৫-৮ পৃষ্ঠায় এই পরীক্ষণের কথা উল্লেখ করা হয়েছে নিউটন কল্পনা করেন সর্বোচ্চ কোনো পর্বতের চুড়ায় একটি কামান রাখা আছে। যদি কোনো অভিকর্ষজ বল বা বায়ুর বাধা কাজ না করে; তবে কামানটিকে যেদিকে তাক করে গোলা নিক্ষেপ করা হবে, গোলাটি একদম সোজা সেদিকে ছুটে যেতে থাকবে। এভাবে ছুটতে ছুটতে গোলাটি পৃথিবী অতিক্রম করে চলে যাবে, কারণ কোনো অভিকর্ষজ বল বা বায়ুর বাধা এখানে কাজ করছে না। যদি অভিকর্ষজ বল কাজ করে, তবে আদিবেগের উপর নির্ভর করে কামানের গোলা এক ভিন্ন পথে যাবে। যদি বেগের মান খুবই কম হয় তবে তা পৃথিবীতেই ফিরে আসবে, (A এবং B এর ন্যায়)। পৃথিবীতে ফিরে আসার জন্য গোলার অনুভূমিক গতি ০ থেকে ৭০০০ মি/সে হতে হবে।
যদি সর্বোচ্চ উচ্চতায় গোলার গতি মহাজাগতিক বস্তুর কক্ষপথের বেগের সমান হয় তবে তা পৃথিবীর চারপাশে চাঁদের ন্যায় স্থায়ী উপগ্রহ হিসেবে বৃত্তাকার পথে ঘুরতে থাকবে। (C) উদাহরণস্বরূপ, যদি গোলার অনুভূমিক গতি ৭৩০০ মি/সেকেন্ডের কাছাকাছি হয়, তবে তা পৃথিবীর চারপাশে বৃত্তাকার পথে ঘুরতে থাকবে।
যদি গ্রহের বেগের চেয়ে গোলার গতি বেশি হয় কিন্তু মুক্তিবেগের) চেয়ে কম হয়, তবে তা পৃথিবীকে ছেড়ে যাবে না। তবে উপবৃত্তাকার পথে ঘুরতে থাকবে। (D) উদাহরণস্বরুপ বস্তুর আনুভূমিক গতি ৭৩০০ থেকে ১০,০০০ মি/সে এর কাছাকাছি হলে তা পৃথিবীর চারপাশে উপবৃত্তাকার পথে ঘুরতে থাকবে।
যদি গতি অনেক বেশি থাকে অর্থাৎ মুক্তিবেগ থাকে তবে এটি পরাবৃত্তাকার পথে অথবা অধিবৃত্তাকার পথে পৃথিবী ছেড়ে চলে যাবে।(E) উদাহরণস্বরুপ, গোলার অনুভূমিক গতি যদি ১০,০০০ মি/সে এর বেশি হয়, তবে পৃথিবী ছেড়েই চলে যাবে।
অন্যান্য স্থানে যেভাবে এসেছে
সিস্টেম অব দ্য ওয়ার্ল্ড বইয়ের পৃষ্ঠায়, নিউটন এই পরীক্ষণকে চিত্রায়নের মাধ্যমে দেখিয়েছেন। যার আলোকচিত্র ভয়েজার গোল্ডেন রেকর্ডে সংরক্ষণ করা হয়েছে।
কোকড়াঝাড় জেলা
কোকড়াঝাড় জেলা (কোকৰাঝাৰ জিলা) হচ্ছে উত্তর-পূর্ব ভারতের আসাম রাজ্যের সাতাশটি জেলার ভিতরে একটি। এই জেলা উত্তর-পূর্বাঞ্চলের এক প্রবেশদ্বারস্বরূপ। ১৯৯৩ সালে স্থাপিত বড়োল্যান্ড স্বায়ত্বশাসিত পরিষদর মূল কার্যালয় কোকড়াঝাড় জেলাতে অবস্থিত। এ জেলার সদর হচ্ছে কোকড়াঝাড়।
ভৌগোলিক বর্ণনা
কোকড়াঝাড় জেলা ব্রহ্মপুত্রর উত্তর পারে অবস্থিত একটি জেলা। কোকড়াঝাড় জেলার ভৌগোলিক অবস্থান ৮৯ ডিগ্রী ৪৬ মিনিট থেকে ৯০ ডিগ্রী ৩৮ মিনিট দ্রাঘিমাংশ পর্যন্ত ও ২৬ ডিগ্রী ১৯ মিনিট থেকে ২৬ ডিগ্রী ৫৪ মিনিট অক্ষাংশ পর্যন্ত বিস্তৃত। কোকড়াঝাড় জেলার উত্তরে ভুটান, পূর্বে বঙাইগাঁও জেলা, পশ্চিমে পশ্চিমবঙ্গ রাজ্য, দক্ষিণে ধুবড়ী জেলা অবস্থিত। কোকড়াঝাড় জেলার ক্ষেত্রফল ৩১৬৯ বর্গ কিলোমিটার।
নদী-উপনদী
কয়েকটি উল্লেখযোগ্য নদী-উপনদী হল: মানাহ, আই, চম্পাবতী, সরলভঙা, সোণকোষ় গৌরাং হেল লঙা ইত্যাদি।
ইতিহাস
কোকড়াঝাড় আগে অবিভ্ক্ত গোয়ালপাড়া জেলার একটি অংশ ছিল। ১৯৫৬ সাল পর্যন্ত, একটা ছোট রেলওয়েস্টেশনের সঙ্গে এটি একটি ছোট গ্রাম ছিল। ১৯৫৭ সালে, সেই সময়কার অসমের মুখ্যমন্ত্রী বিমলা প্রসাদ চলিহাদেব ধুবড়ী মহকুমার উত্তর ভাগের এক অংশ ও গোয়ালপাড়া জেলার কিছু অংশ নিয়ে একটা নতুন মহকুমার সৃষ্টি করেছিলেন। এই নতুন মহকুমাটিকে কোকড়াঝাড় মহকুমা বলা হত। গোয়ালপাড়া জেলাটিকে এইভাবে তিনটি মহকুমায় ভাগ করা হয়। বিজনী, সিডলী, সিরাং, রিপু ও গোমা অঞ্চলের সাথে সেই সময়কার কোকড়াঝাড় মহকুমার মোট ক্ষেত্রফল ছিল ৪০৬৫.৮৮ বর্গ কি.মি.(১৫৬৯.৯ বর্গ মাইল)।
প্রশাসনিক বিভাজন
thumb|কোকড়াঝাড় জেলাতে অবস্থিত একটি [[বড়ো ব্রহ্ম ধর্ম|ব্রহ্ম ধর্মের মন্দির]] কোকড়াঝাড় জেলাকে তিনটি মহকুমাতে ভাগ করা হয়েছে। সেই তিনটি হ’ল: কোকড়াঝাড়, গোঁসাইগাঁও ও পর্বতজোরা। গঙ্গিয়া নদীটি ("টিপকাই" নামে পরিচিত) জেলাটির দক্ষিণ অংশে জেলাটিকে দুটি ভাগে ভাগ করেছে।
জনসংখ্যা
কোকড়াঝাড় জেলার সমতল ও ভুটানের পার্বত্য অঞ্চলের লোকদের জীবনের মধ্যে এক জটিল সম্পর্ক গড়ে উঠেছে। এখানে লোকজন ব্যবসা বাণিজ্য ও ভ্রমণের কারণে কোনো অসুবিধা অবিহনে আন্তঃরাষ্ট্রীয় সীমান্ত পার হয়।
কোকড়াঝাড় জেলার মোট জনসংখ্যার অধিকাংশই বড়ো সম্প্রদায়র লোক। এছাড়া বহু সংখ্যায় কোচ রাজবংশী,নাথযোগী, দেশী মুসলমান ও সাঁওতাল লোকও আছে।
যাতায়াত
গুয়াহাটি থেকে প্রায় ২১২ কি.মি. দূরত্বে কোকড়াঝাড় জেলা অবস্থিত। এখান থেকে জেলাটি পর্যন্ত যেতে প্রায় তিন ঘণ্টা সময় লাগে। গুয়াহাটী আন্তঃরাজ্যিক বাস আস্থানের থেকে জেলাটি পর্যন্ত দৈনিক বাস চলাচল করে।
বিমান বন্দর
কোকড়াঝাড়ে কোনো বিমান বন্দর নেই। এর নিকটতম বিমান বন্দর হল গুয়াহাটির লোকপ্রিয় গোপীনাথ বরদলৈ আন্তঃরাষ্ট্রীয় বিমান বন্দর। এর থেকে বাস ও টেক্সীর দ্বারা কোকড়াঝাড় পর্যন্ত যাওয়ার সু-ব্যবস্থা আছে।
রেলওয়ে স্টেশন
কোকড়াঝাড় স্টেশন হল উত্তর-পূব সীমান্ত রেলওয়ের প্রবেশদ্বার। গুয়াহাটি ও কোকড়াঝাড়ের মধ্যে দৈনিক যাত্রীবাহী রেল চলাচল করে। রেলের দ্বারাও জেলাটিতে যোবার সু-ব্যবস্থা আছে।
অর্থনৈতিক ব্যবস্থা
thumb|right|জেলাটির একটি শস্যর পথার জেলাটির অর্থনৈতিক ব্যবস্থা মূলতঃ কৃষির ওপরে নির্ভরশীল। এর প্রায় ৮০% লোক কৃষিকর্মের সাথে জড়িত। জেলাটির মোট ক্ষেত্রফলের প্রায় শতকরা ২৫ভাগই হল কৃষিভূমি।
শিক্ষা
উল্লেখযোগ্য শিক্ষাকেন্দ্রের নাম হল:
বর্তমান রাজনৈতিক অবস্থা
অসমের ভৈয়াম জনজাতিদের স্বায়ত্বশাসনের দাবীর প্রভাব জেলাটির বড়ো লোকদের মধ্যেও এসে পরে। প্রথমে "ভৈয়াম জনজাতি পরিষদ"র নেতৃত্বে ব্রহ্মপুত্রের উত্তরপারে বসবাস করা ভৈয়াম জনজাতিদের কারণে সুকীয়া নিয়ে উদয়াচল রাজ্যর দাবী করে। পরে, "সদৌ বড়ো ছাত্র সন্থা"র নেতৃত্বে একটি সুকীয়া "বড়োলেন্ড"র দাবীতে আন্দোলন আরম্ভ করে। এই আন্দোলন ১৯৮৫ সাল থেকে ১৯৯২ সাল পর্যন্ত হিংসাত্মক ঘটনার রূপ নেওয়াতে অসম সরকার "সদৌ বড়ো ছাত্র সন্থা"র সাথে এক চুক্তি করে। এর ফলে এই আন্দোলনের সুত্র কাটে। সর্বশেষে, ২০০৩ সালের ১০ ফেব্রুয়ারি তারিখে "বড়োলেন্ড সন্ধি"তে অসম সরকার স্বাক্ষর করায় "বড়োলেন্ড স্বায়ত্ব শাষিত পরিষদ" গঠিত হয়।
চর দুঃখিয়া পশ্চিম ইউনিয়ন
চর দুঃখিয়া পশ্চিম বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
সাবেক চেয়ারম্যানবৃন্দ
১। মোঃ আবুল মালিক, ১৯৫৯-১৯৭১
২। মৌঃ মোঃ হোসাইন,১৯৭১-১৯৭৫
৪। আনোয়ারউল্যা ভুইয়া ,১৯৮০-১৯৮৫
৫। মমতাজ উদ্দিন ,১৯৮৫-১৯৯০
৬। লোকমান পাটোঃ ,১৯৯০-১৯৯৫
৭। নুরুল হুদা ,১৯৯৫-২০০০ ইং
৮। লোকমান পাটোয়ারি ২০০০-২০০৫ ইং
৯। হাসান আঃ হাই ২০০৩-২০১১ ইং
১০। মোঃ লোকমান পাটোঃ ২০১১-
১১। হাসান আব্দুল হাই
আয়তন
চর দুঃখিয়া পশ্চিম ইউনিয়নের আয়তন ২,৭৭৮ একর।
জনসংখ্যার উপাত্ত
২০১১ সালের পরিসংখ্যান অনুযায়ী চর দুঃখিয়া পশ্চিম ইউনিয়নের জনসংখ্যা ২০,৫২৯ জন। এর মধ্যে পুরুষ ৯,১৪৪ জন এবং মহিলা ১১,৩৮৫ জন। মোট পরিবার ৪,৬৪১টি।
অবস্থান ও সীমানা
ফরিদগঞ্জ উপজেলার দক্ষিণ-পশ্চিমাংশে চর দুঃখিয়া পশ্চিম ইউনিয়নের অবস্থান। এ ইউনিয়নের পূর্বে চর দুঃখিয়া পূর্ব ইউনিয়ন, উত্তরে ফরিদগঞ্জ দক্ষিণ ইউনিয়ন ও গোবিন্দপুর দক্ষিণ ইউনিয়ন, পশ্চিমে চাঁদপুর সদর উপজেলার আলগী দুর্গাপুর দক্ষিণ ইউনিয়ন এবং দক্ষিণে লক্ষ্মীপুর জেলার রায়পুর উপজেলার দক্ষিণ চর আবাবিল ইউনিয়ন অবস্থিত।
শিক্ষা ব্যবস্থা
২০১১ সালের পরিসংখ্যান অনুযায়ী চর দুঃখিয়া পশ্চিম ইউনিয়নের সাক্ষরতার হার ৫১.৬%।
চেয়ারম্যান
মোঃ শাহজাহান
মহাবিশ্বের চূড়ান্ত পরিণতি
থাম্ব| মহাবিশ্বের চূড়ান্ত পরিণতি (Ultimate fate of the Universe) আধুনিক ভৌত বিশ্বতত্ত্বের একটি অতি গুরুত্বপূর্ণ আলোচিত বিষয়। মহাবিশ্বের আদৌ কোন পরিণতি বা শেষ আছে কি-না এবং থাকলেও তা ঠিক কি-রকম হতে পারে এ নিয়েই এই বিষয়ে আলোচনা করা হয়। মহাবিশ্বের সৃষ্টি সম্বন্ধে যখনই মহা বিস্ফোরণ তত্ত্ব জনপ্রিয়তা লাভ করেছে তখনই এর পরিণতি অবশ্যম্ভাবী হয়ে দেখা দিয়েছে। মহাবিশ্বের সম্প্রসারণের হার এবং এর অভ্যন্তরস্থ পদার্থসমূহের গড় ঘনত্বের উপরই এই পরিণতি নির্ভর করছে।
টেড স্মিট
থিওডোর "টেড" স্মিট, মার্কিন টেলিভিশন নাটক সিরিজ কুইয়ার এস ফোক -এর একটি কাল্পনিক চরিত্র, যেখানে অভিনয় করেছিলেন স্কট লোয়েল। কুইয়ার এস ফোক একই নামের ব্রিটিশ সিরিজের উপর ভিত্তি করে নির্মিত। যেখানে টেড চরিত্রটির নাম ফিল ডেলানি, আর অভিনয় করেছেন জেসন মেরেলস।
চরিত্রটির মূল কাহিনী হ'ল আত্মবিশ্বাস, প্লাস্টিক সার্জারি এবং মেথামফেটামিনে আসক্তি। টেড পেশায় একজন চিকিৎসা পরামর্শদাতা, সে একই সাথে মাদকাসক্তিতে আসক্ত। টেডের মতো স্ব-সম্মানহীন পুরুষেরা কীভাবে মাদকে আসক্ত হয় তা দেখানোর জন্য অভিনেতা গল্পটির প্রশংসা করেছেন। চরিত্রটি সাধারণত টেলিভিশন সমালোচকদের দ্বারা সমাদৃত হয়েছিল, যদিও কেউ কেউ তাঁর ব্যক্তিত্বের সমালোচনা করেছিলেন।
বৈশিষ্ট্যপ্রদান
ড্যানিয়েল লিপম্যান মার্কিন সংস্করণে সিদ্ধান্ত নিয়েছিলেন যে ব্রিটিশ সংস্করণের মতো টেডকে হত্যা করা হবে না। টেডকে "কৌতুক চরিত্রের পুনরুদ্ধার" হিসাবে কল্পনা করেছিলেন বলে লিপম্যান চরিত্রটি রাখতে চেয়েছিলেন। প্রথম মৌসুমের গোড়ার দিকে, বিভিন্ন ব্রিটিশ গল্পের কাহিনীকে নকল করেছিলেন, তবে এটি কাহিনীর অগ্রগতির সাথে সাথে থিমগুলি থেকে সরে গেছেন। লোয়েল জানিয়েছেন যে, দ্বিতীয় মৌসুমে টেড এবং ব্রায়ান কিননে (গ্যাল হ্যারল্ড), জাস্টিন টেলর (র‌্যান্ডি হ্যারিসন) এবং মাইকেল নোভনি (হ্যাল স্পার্কস) এর মধ্যে গল্পকে সমর্থনকারী অন্যান্য চরিত্রগুলির পরিবর্তে পুরো দলটাই একটি টীকায় পরিণত হয়েছিল ।
টেডের গল্পটি ৩৩ বছর বয়সের এক সমকামী পুরুষ হিসাবে শুরু হয়, যিনি তার পক্ষে অনুপযুক্ত তরুণদের সাথে থাকতে চান। টেডকে অনিরাপদ হিসাবে চিহ্নিত করা হয়েছে। লোগোটিভির এক লেখক টেডকে বর্ণনা করেন 'সবার মাঝে তবুও একা এক হিসাবরক্ষক হিসাবে। তার সবচেয়ে খারাপ যে বৈশিষ্ট তা হলো ২০ বছরের যুবাদের প্রতি তার অভিলাষ, যারা তার রোমান্টিক আগ্রহে সাড়া দেয় না।
লোয়েল শিকাগো সান-টাইমস এর মিশা ডেভেনপোর্টকে বলেছিল যে, টেড অপেরা সংগীত পছন্দ করে এবং তার যৌনজীবনে রোম্যান্সের ধারণা পোষন করে। লোয়েল যৌনতাকে যতটা সম্ভব বাস্তবসম্মত করার জন্য চেষ্টা করেছিলেন। তবে তিনি মাঝে মাঝে তাকে ঘিরে থাকা অন্যান্য চরিত্রের সাথে অসুবিধা বোধ করছিলেন এবং একসময় বিছানা ভেঙে যায়। লোয়েল জানিয়েছেন যে, তার সাথে টেডের খুব বেশি মিল নেই। তিনি টেডের বোধগম্য প্রকৃতির সমতুল্য হতে পারতেন তবে তার অত্যন্ত রক্ষণশীল আচরণের নয়। পরে তিনি টেডের মানসিকতা, শুকনো রসিকতা এবং ভাল হৃদয়ের জন্য তাঁর প্রশংসা করেছিলেন। তিনি ব্যক্তিগত অভিজ্ঞতার কারণে চরিত্রটির দুর্দশার প্রতি সহানুভূতি প্রকাশ করেছিলেন। তিনি বিশ্বাস করেন যে, এটি টেডকে এমনভাবে চিত্রিত করতে "জাদুকরী সৃজনশীল সংযোগ" দিয়েছিলেন, যা অন্য কোনও অভিনেতা পারে নি। তিনি যোগ করেছেন "এটি সর্বোত্তম উপায় নয়, কেবল আমার দৃষ্টিতে অনন্য।" লোয়েল পিকিউ মাসিক -এর লীলা জিনেলকে বলেছিল যে,  টেডের সাথে সম্পর্ক করা লোকেদের পক্ষে সহজ ছিল কারণ তার সরল ও প্রেমময় একটা মন ছিল।  আরও সুনির্দিষ্টভাবে, লোয়েল যোগ করেছেন যে, সত্যিকারের ভালবাসতে এবং অন্য কারও ভালবাসা পাবার জন্য প্রস্তুত হওয়ার আগে নিজেকে "নিজে ভালবাসতে শেখা দরকার "
সম্পর্ক
ডান|থাম্ব|267x267পিক্সেল| পিটার পেইজ অভিনয় করেছিলেন টেডের সেরা বন্ধু, এমমেট হানিকাটের চরিত্রে এই চরিত্রটির অন্যতম প্রধান সম্পর্ক ছিল ব্ল্যাক উইজেস্কির ( ডিন আর্মস্ট্রং ) সাথে। শো-এর প্রথম মৌসুমে তাদের সম্পর্ক শেষ হয়। লেখকরা টেড এবং ব্ল্যাকের সম্পর্কের পুনর্বিবেচনার করার কথা বলেছিলেন তাই আর্মস্ট্রং শো-তে পুনরায় অভিনয় করেছিলেন। টেড প্রথমে বেবিলনের নাইট ক্লাবে ব্ল্যাকের সাথে সাক্ষাত করেছিল কিন্তু টেড মাদক সেবন করায় তাকে হাসপাতালে ভর্তি হতে হয়েছিল আর এখান থেকেই তাদের প্রথম লড়াই শুরু হয়েছিল। ব্ল্যাক মাদকাসক্ত এবং টেড তাকে সাহায্য করার সিদ্ধান্ত নেয় এবং তাকে মাদকমুক্ত করার চেষ্টা করে। অন-স্ক্রিন অংশীদারিটি সফল এবং দর্শকদের দ্বারা বেশ প্রশংসিত হয়েছিল। আর্মস্ট্রং উইন্ডো সিটি টাইমস এর ডেভিড আর গুয়ারিনোকে বলেছিলেন যে, সে এবং লোয়েলের মাঝে তাত্ক্ষণিক রসায়ন রয়েছে এবং তারা ভাল বন্ধু হয়েছিল। কুইয়ের এস ফোকের প্রথম মরসুমের পরে আর্মস্ট্রং শো ছেড়েছিলেন।
টেড এমমেট হানিকাটের সাথে ঘনিষ্ঠতা গড়ে তোলে যা কৌতুকময় এবং রোমান্টিক উভয়ই ছিল। টেড এবং এমমেট দুজনের মাধ্যমেই শো-য়ের "কৌতুক চরিত্র পুনরুদ্ধার" করতে চেয়েছিলেন পরিচালক লিপম্যান। লোয়েল টেলিভিশন উইথ পিটিয়ের এক সাংবাদিককে বলেছিলেন যে, এই জুটি প্রথমে "আমাদের চারপাশে চলমান বিষয়গুলি সম্পর্কে স্পষ্ট মন্তব্য করে এবং সমাজ সেসময় কেমন ছিল সে সম্পর্কে একটি ধারণা দেয়।" টেড এবং এমমেট প্রায়শই পরিস্থিতিগুলির প্রসঙ্গ আনে। লোয়েল যোগ করেন যে, তাঁর এবং পেইজের কাস্টিং তাদের বন্ধুত্বকে উপকৃত করেছিল। এই জুটি ঘনিষ্ঠ বন্ধু হয়ে ওঠে এবং এটির নির্মাতাদের আরো বন্ধুত্বপূর্ণ এবং কৌতুক দৃশ্যে উৎসাহিত করে।
নিবারণচন্দ্র দাশগুপ্ত
ঋষি নিবারণচন্দ্র দাশগুপ্ত (২৫ এপ্রিল ১৮৭৬–১৭ জুলাই ১৯৩৫) ছিলেন একজন ভারতীয় বাঙালি স্বাধীনতা কর্মী। তাঁকে মানভূমের গান্ধী বলা হয়ে থাকে।
টেড স্মিট
মাদকাসক্তি
প্রযোজকরা চরিত্রটির জন্য একটি মাদকাসক্ত গল্পের পরিকল্পনা করেছিলেন। লোয়েল চিকিৎসা পরামর্শদাতার সাথে মাদকাসক্তির উৎস অবলম্বনের সঠিক চিত্র তৈরি করার জন্য কাজ করছিলেন। লোয়েল হার্টফোর্ড কুরান্টের রজার ক্যাটলিনকে বলেছিল যে, সকল দর্শকই এটা পছন্দ করে না যে, টেড মাদকাশক্তিতে আসক্ত হোক। তিনি এটিকে একটি ভুল ধারণা হিসাবে দেখেন কারণ টেডের মত সমকামী পুরুষের স্ব-সম্মান কম হওয়ার কারণে আসক্ত হওয়ার ঝুঁকিতে থাকে এবং "তাদের জীবনে কী ঘটছে তা বুঝতেও পারে না।"  লেখকরা সিদ্ধান্ত নিয়েছিলেন যে, টেডকে পুনর্বাসনে পাঠিয়ে ধীরে ধীরে সুস্থ করে তুলবেন। পুনর্বাসনে টেড তার আসক্তির কারণগুলি শনাক্ত করতে এবং সেগুলি থেকে পরিত্রানের পথ খুঁজছিলেন; তবে সে এটাও বুঝতে পারছিলেন যে, তার সম্প্রদায় এবং বন্ধুবান্ধবরাও এর কারণ। অভিনেতা প্রশ্ন করেছিলেন: "তিনি এতকিছুর পর কীভাবে তার সমাজ এবং সম্প্রদায়ে পুনরায় প্রবেশ করবেন?"
নিবারণচন্দ্র দাশগুপ্ত
জন্ম ও প্রারম্ভিক জীবন
নিবারণচন্দ্র দাশগুপ্তর জন্ম ১৮৬৭ খ্রিস্টাব্দের ২৫ এপ্রিল ব্রিটিশ ভারতের অধুনা  বাংলাদেশের তৎকালীন ঢাকা বিক্রমপুরের গাউপাড়া গ্রামে। পিতা তারকনাথ দাশগুপ্ত। বাড়িতে সংস্কৃতসহ প্রাথমিক পড়াশোনার পর তিনি ১৮৯৩ খ্রিস্টাব্দে বরিশালের  ব্রজমোহন ইনস্টিটিউশন থেকে প্রবেশিকা এবং ১৮৯৫ খ্রিস্টাব্দে এফ এ পাশ করেন। এখানে অধ্যয়নকালে  মহাত্মা অশ্বিনীকুমারের সংস্পর্শে এসে সেবাকার্যে ব্রতী হন। বি.এ পাঠরত অবস্থায় সংসার ত্যাগ করে পরিব্রাজক হন। আত্মীয়-পরিজন তাকে গৃহে ফিরিয়ে আনেন এবং ১৮৯৮ খ্রিস্টাব্দে লাবণ্যময়ীর সঙ্গে বিবাহ দেন। ১৯০০ খ্রিস্টাব্দে তিনি  বি.এ পাশ করেন।
টেড স্মিট
প্লাস্টিক সার্জারি
বোস্টন হেরাল্ডের অ্যামি আমতাঙ্গেলো উল্লেখ করেছেন, '' টেড মধ্যজীবনের এক সংকটের মধ্যে রয়েছে, যার একটি স্থুল পেট, পাতলা চুল রয়েছে এবং অল্প বয়সী ছেলেরা যেন তাকে স্যার বলতে দেয় তার জন্য পীড়াপিড়ি করে।" লোয়েলকে আগেই গল্প সম্পর্কে অবহিত করা হয়েছিল। ওজন বাড়ানোর জন্য তাকে তার ডায়েট পরিবর্তন করতে বলা হয়েছিল যাতে সে এটি আবার হারাতে পারে। লোয়েল তার শর্করা গ্রহণের পরিমাণ বাড়িয়েছিল তবে মাত্র পাঁচ পাউন্ড ওজন বাড়াতে পেরেছিল। অভিনেতা বুঝেছিলেন যে, লেখকরা তার অস্ত্রোপচারের পরের পর্বে তাকে নগ্ন করে উপস্থিত করবেন। তিনি জানতেন যে, তার পক্ষে ওজন বাড়ানো এবং চরিত্রটির প্রয়োজনীয় শক্তিশালী শারীরিক সক্ষমতা অর্জন করার জন্য পর্যাপ্ত সময় নেই। শল্য চিকিৎসার আগে টেডকে আরও স্থুলকায় বানাতে প্রোডাকশন থেকে তাকে পরার জন্য একটি ফ্যাট স্যুট কিনে দিয়েছিল। লোয়েল এমন একজন ডেন্টিস্টের সাথে দেখা করেছিলেন, যিনি তার গাল প্রসারিত করার জন্য তাঁর মুখে একটি ডিভাইস ঢুকিয়ে দিয়েছিল। লোয়েল এসবে অসন্তুষ্ট ছিল এবং তাকে বিব্রত মনে হয়েছিল।
নিবারণচন্দ্র দাশগুপ্ত
কর্মজীবন
স্নাতক হওয়ার পর নিবারণচন্দ্র স্কুলে সহকারি পরিদর্শক পদে নিযুক্ত হন এবং মেদিনীপুর জেলায় স্থানান্তরিত হন। তিনি সরকারি কাজে জেলার যেখানেই গেছেন সেখানে সংস্কৃত কাব্যশাস্ত্র পাঠ ও আলোচনা সভার আয়োজন করতেন এবং লেখালেখির মধ্যে নিজেকে ব্যস্ত রাখতেন। এই সময়েই প্রকাশিত হয় তার রচিত পুস্তিকা - 'প্রবৃত্তি ও নিবৃত্তি', 'আর্যক্রিয়া', 'রামপ্রসাদী সঙ্গীত'। কাঁথিতে অবস্থানকালে রাজনৈতিক কারণে পুলিশের অভিযান হয় এবং ফলস্বরূপ ১৯১১ খ্রিস্টাব্দে মেদিনীপুর থেকে বদলি হয়ে প্রথমে মানভূমের মানবাজার ও পরে ঝালদায় বদলি হন। এখানেই তিনি বি.টি পাশ করেন এবং ১৯১৪ খ্রিস্টাব্দে পুরুলিয়া জিলা স্কুলে সহকারি শিক্ষক পদে যোগ দেন। ১৯১৬ খ্রিস্টাব্দে তিনি স্কুলের প্রধান শিক্ষক ও সাম্মানিক ম্যাজিস্ট্রেট পদে আসীন হন। তিনি একজন আদর্শ শিক্ষক এবং সমাজের একনিষ্ঠ সেবক হিসাবে সকলের শ্রদ্ধাভাজন ছিলেন। তিনি রাঁচি শিক্ষা সম্মেলনে প্রাচ্য শিক্ষার আদর্শ  নামে এক মৌলিক গবেষণামূলক নিবন্ধ উপস্থাপন করেন।
রাজনৈতিক ক্রিয়াকলাপ
ইতিমধ্যে মহাত্মা গান্ধীর আহ্বানে অসহযোগ আন্দোলন শুরু হলে তিনি ১৯২২ খ্রিস্টাব্দে দীর্ঘদিনের সরকারি কাজে ইস্তফা দেন এবং সক্রিয় ভাবে অসহযোগ আন্দোলনে যোগ দেন এবং তার কারণে কারারুদ্ধ হন। পরে মুক্তিলাভের পর সম্পূর্ণ নিঃস্ব অবস্থায় অতুলচন্দ্র ঘোষ এবং কয়েকজন আত্মত্যাগী কর্মীদের সহায়তায় পুরুলিয়া স্টেশনের কাছে প্রতিষ্ঠা করেন তিলক জাতীয় বিদ্যালয়। দেশবন্ধু রোডে শিল্পবিদ্যালয় শিল্পাশ্রম স্থাপন করে দেশলাই প্রস্তুত করান, খাদি ও চরকার প্রচার করেন এবং লোকসেবক সংঘ প্রতিষ্ঠা করেন। সহযোগী ১৯২৫ খ্রিস্টাব্দে জনগণের মধ্যে স্বাধীনতার চিন্তাধারা ছড়িয়ে দিতে 'দেশবন্ধু প্রেস' স্থাপন করে সেখান থেকে সাপ্তাহিক মুক্তি পত্রিকা প্রকাশ শুরু করেন। হরিপদ দাঁ নামে একজন তার অনুরাগীর দানে পুরুলিয়ার তেলকলপাড়ায় শিল্পাশ্রম-এর স্থায়ী গৃহ নির্মাণ করেন। এই শিল্পাশ্রমই সেসময় মানভূমে স্বাধীনতা আন্দোলনের কেন্দ্রবিন্দুতে পরিণত হয়। স্থাপনার পরবর্তী দুই দশক 'শিল্পাশ্রম'ই ছিল স্বাধীনতা সংগ্রামীদের আশ্রয়স্থল। ১৯২৯ খ্রিস্টাব্দে "মুক্তি" পত্রিকায় নিবারণচন্দ্রের বিপ্লব শীর্ষক সম্পাদকীয় নিবন্ধ প্রকাশিত হলে তিনি রাজরোষে পড়েন এবং তার এক বৎসরের কারাদণ্ড হয়। মুক্তির পর তিনি মানভূম জেলার রাজনৈতিক সম্মেলনের সভাপতিত্ব করেন। ১৯৩০ খ্রিস্টাব্দের মে মাসে প্রেস অর্ডিন্যান্স এর কারণে দেশবন্ধু প্রেস ও মুক্তির প্রকাশনা বন্ধ হয়। সত্যাগ্রহ আন্দোলনে যোগ দিয়ে পুনরায় ছয় মাসের কারাদণ্ড ভোগ করেন। ১৯৩১ খ্রিস্টাব্দে মুক্তি পাওয়ার পর তিনি কাঁথি, শ্রীহট্ট সহ বাংলার বিভিন্ন স্থানে শিক্ষা বিষয়ে বক্তৃতা করেন। শিল্পাশ্রমের কর্মীদের শিক্ষাদানে রঘুনাথপুর ও সন্নিহিত অঞ্চলে অস্থায়ী শিবির স্থাপন করেছিলেন। দ্বিতীয় সত্যাগ্রহ আন্দোলন তার দেড় বৎসরের কারাদণ্ড হয় এবং শিল্পাশ্রম বেআইনি ঘোষিত হয়। কারামুক্তির সঙ্গে সঙ্গে তিনি যক্ষারোগে আক্রান্ত হন। কিছুদিন তিনি রাঁচিতে বিপ্লবী  ডা যাদুগোপাল মুখোপাধ্যায়ের চিকিৎসায় ছিলেন। ১৯৩৪ খ্রিস্টাব্দের ৩০ এপ্রিল তাকে শ্রদ্ধা জানাতে তা শয্যার পাশে আসেন মহাত্মাজী। নিবারণচন্দ্র রাঁচির  উপজাতি ঘেড়িয়া ও হরিজনদের প্রকৃত বন্ধু ছিলেন। তাদের জীবনালেখ্য গল্পাকারে প্রকাশ করেন 'দেশ', 'যুগশঙ্খ' ইত্যাদি পত্রিকায়। সাধারণ্যে তিনি ঋষি আখ্যা লাভ করেন এবং মানভূমের গান্ধী হিসাবে পরিচিত ছিলেন।
সিটিসেল
সিটিসেল ছিল বাংলাদেশের প্রথম সিডিএমএ মোবাইল অপারেটর। ১৯৮৯ খ্রিষ্টাব্দে এটি বাংলাদেশে কার্যক্রম শুরু করে। এটি ছিল দক্ষিণ এশিয়ার প্রাচীনতম মোবাইল ফোন অপারেটরের তিনটির একটি। আগস্ট ২০১১-এর হিসাব অনুযায়ী সিটিসেলের গ্রাহক সংখ্যা ছিল ১৭,৭৮ লক্ষ। সিটিসেলের ৪৫% সিংটেল-এর মালিকানায় এবং ৫৫% মালিকানায় ছিলো প্যাসিফিক গ্রুপ ও ফার ইস্ট টেলিকমের। ২০২৩ সালে লাইসেন্স বাতিল হলে সিটিসেল বন্ধ হয়ে যায়।
ইতিহাস
right|thumb|100px|পূর্বের লোগো ১৯৮৯ খ্রিষ্টাব্দে বিটিআরসি থেকে মোবাইল ফোন প্রবর্তনার জন্য বাংলাদেশ টেলিকম লিমিটেড (বিটিএল) তরঙ্গ দৈর্ঘ্য বরাদ্দ লাভ করে। লাইসেন্স নেওয়ার পরের বছর হংকং হাচিসন টেলিকমিউনিকেশন লিমিটেড উক্ত কোম্পানিতে বিনিয়োগ করে ও এর নাম বদলে হয় হাচসন বাংলাদেশ টেলিকম লিমিটেড।
১৯৯৩ সালে এটির মালিকানায় আবার পরিবর্তন আসে। পররাষ্ট্রমন্ত্রী মোরশেদ খানের মালিকানাধীন প্যাসিফিক মটরস ও ফারইস্ট টেলিকম মিলে এইচবিটিএল-এর শেয়ার কিনে নেয়। কোম্পানির নাম বদলে হয় প্যাসিফিক বাংলাদেশ টেলিকম লিমিটেড ও সিটিসেল নামে ব্র্যান্ডিং শুরু হয়। ২০০৪ সালে এ কোম্পানিতে বিনিয়োগ করে সিঙ্গাপুরের সিংটেল।
২০০৭ সালের শেষের দিকে সিটিসেল নতুন লোগো উন্মোচন করে। গ্রাহক সংখ্যার দিক থেকে এটি বাংলাদেশের সবচেয়ে ক্ষুদ্রতম মোবাইল অপারেটর কোম্পানি ছিল। ২০১৬ সালের ২০ অক্টোবর বিটিআরসি কোম্পানিটির কার্যক্রম পুরোপুরি বন্ধ করে দেয়। এ সময় এর গ্রাহক সংখ্যা ছিল ৬ লাখের কিছু বেশি। ৩ নভেম্বর সুপ্রিম কোর্টের নির্দেশে সিটিসেলের তরঙ্গ আবার খুলে দেওয়া হয়। যা ৬ নভেম্বর আবার বন্ধ করা হয়। ২০২৩ সালে সিটিসেলের লাইসেন্স চূড়ান্তভাবে বাতিল করা হয়।
নাম্বারের ধরন
সিটিসেলের নম্বর শুরু হত "০১১" দিয়ে। যেমন ০১১-১২৩৪৫৬৭৮। আন্তর্জাতিক কোড সহ ডায়াল করতে হলে এভাবে ডায়াল করতে হবে- +৮৮০১১১২৩৪৫৬৭৮ যেখানে +৮৮০ হলো বাংলাদেশের আন্তর্জাতিক ডায়ালিং কোড।
পণ্য
সিটিসেল তাদের গ্রাহকদের কে দুই ধরনের সেবা দিয়েছে:
সিটিসেল জুম
সিটিসেল জুম হলো ইন্টারনেট ডাটা প্ল্যান, যখন কেউ ইন্টারনেট ডাটা প্লানের গ্রাহক হয় তখন সে একটি ইন্টারনেট ডংগল পেত, যা দিয়ে সে সিটিসেল নেটওয়ার্কের মাধ্যমে ইন্টারনেট ব্রাউজ করা যেত। দুটি উপায়েই (পোষ্ট পেইড বা প্রিপেইড) সিটিসেল জুমের ডাটা প্লান গ্রাহক পেতে পারত। সাধারণ গতির চেয়ে একটু বেশি গতির ইন্টারনেট নিয়ে সিটিসেলের নুতন ইন্টারনেট সার্ভিসের নাম ছিল জুম আল্ট্রা।
২০১০ খ্রিস্টাব্দের রদবদল
২০১০ খ্রিষ্টাব্দের প্রথম দিকে সিটিসেল এর ঊর্ধ্বতন কর্মকর্তা পদে গুরুত্বপূর্ণ রদবদল করা হয়েছে। মেহবুব চৌধুরীকে বানানো হয় প্রধান কার্য নির্বাহী বা CEO এবং ড্যাভিড লি কে বানানো হয়েছে COO । ফেব্রুয়ারি ২০১০ এ তারা নতুন পদে বসেন। ২০১৬’র অক্টোবরে যখন সরকার সিটিসেল-এর কার্যক্রম বন্ধ করে দেয় তখন মেহবুব চৌধুরী প্রধান কার্য নির্বাহী হিসেবে কর্মরত ছিলেন।
বাহাদুরাবাদ ঘাট রেলওয়ে স্টেশন
বাহাদুরাবাদ ঘাট রেলওয়ে স্টেশন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার একটি অব্যবহৃত রেলওয়ে স্টেশন।
ঘাট
বাহাদুরাবাদ ঘাটের সাথে যমুনা নদীর ওপারে রেলফেরি দ্বারা তিস্তামুখ ঘাট পর্যন্ত সংযুক্ত ছিলো সান্তাহার-কাউনিয়া লাইন দ্বারা।
এ শাহুল হামীদ
এ শাহুল হামীদ একজন ভারতীয় রাজনীতিবিদ এবং বিধানসভার প্রাক্তন সদস্য। ১৯৮০ সালের নির্বাচনে কাদায়নাল্লুর আসন থেকে তিনি স্বতন্ত্র প্রার্থী হিসাবে তামিলনাড়ু আইনসভায় নির্বাচিত হয়েছিলেন।
সোহেল আখতার
সোহেল আখতার (জন্ম ২ মার্চ ১৯৮৬) একজন পাকিস্তানি ক্রিকেটার । ২৫ জানুয়ারি ২০২৩ সালে এ ২০১২-১৩ কায়েদ-ই-আজম ট্রফিতে অ্যাবোটাবাদের হয়ে প্রথম-শ্রেণীর ক্রিকেটে অভিষেক হয়। তিনি পাকিস্তান সুপার লিগে লাহোর কালান্দার্সের হয়ে খেলেন এবং ২০২২ মৌসুমে শাহীন আফ্রিদির স্থলাভিষিক্ত হওয়া পর্যন্ত তিনি তাদের অধিনায়ক ছিলেন।
ঘরোয়া ক্যারিয়ার
সোহেল আখতার ২৫ জানুয়ারি ২০১৪-এ ২০১২-১৩ কায়েদ-ই-আজম ট্রফিতে অ্যাবোটাবাদের হয়ে প্রথম-শ্রেণীর ক্রিকেটে অভিষেক করেন তিনি ২০১৩-১৪ কায়েদ-ই-আজম ট্রফিতেও দলের হয়ে খেলেছিলেন। সোহেল আখতারকে ২০১৮ পাকিস্তান সুপার লিগের জন্য লাহোর কালান্দার্সের স্কোয়াডে নাম দেওয়া হয়েছিল। ২০১৮ সালের এপ্রিলে তাকে ২০১৮ পাকিস্তান কাপের জন্য পাঞ্জাবের স্কোয়াডে নাম দেওয়া হয়েছিল। তাকে পরে  ২০১৯-২০ জাতীয় টি-টোয়েন্টি কাপের জন্য নর্দার্ন স্কোয়াডে রাখা হয়েছিল।
ব্যক্তিগত জীবনী
আখতার হরিপুরে জন্মগ্রহণ করেন এবং তার মাতৃভাষা হিন্দকো ভাষা কথা বলেন।
মিশরের প্রথম অন্তর্বর্তী যুগ
থাম্ব|রামেসিস এর আবু সিমবেল মন্দির এর দৃশ্য মিশরের কেন্দ্রীয় সরকারের পতনের পর প্রশাসনের পক্ষে অর্থনীতিকে স্থিতিশীল করা অসম্ভব হয়ে পড়ে। প্রাদেশিক গভর্নরেরা দুর্যোগের সময় ফারাওয়ের সাহায্য পেতে ব্যর্থ হয়। একই সাথে খাদ্যাভাব এবং রাজনৈতিক সংঘাত দুর্ভিক্ষ এবং ছোটখাট গৃহযুদ্ধের দিকে দেশকে ঠেলে দেয়। কিন্তু বিভিন্ন সমস্যার পরেও স্থানীয় নেতারা ফারাওয়ের থেকে অর্থনৈতিক মুক্তি লাভ করার কারণে প্রদেশগুলোতে এক সমৃদ্ধ সংস্কৃতির সূচনা করে। নিজ সম্পদের নিয়ন্ত্রণ নিজের হাতে ফিরে পাবার পর প্রদেশগুলি অর্থনৈতিকভাবেও ধনী হয় যার প্রমাণ সমাজের সব শ্রেণীর মাঝে বড় এবং উন্নত সমাধিস্থানের মাঝে।
ফারাওয়ের আনুগত্য থেকে মুক্ত হয়ে স্থানীয় শাসকেরা রাজনৈতিক ক্ষমতা এবং ভূমির নিয়ন্ত্রণ নিয়ে পরস্পরের সাথে দ্বন্দে লিপ্ত হয়। খ্রীষ্টপূর্ব ২১৬০ অব্দের মধ্যেই হেরক্লেওপোলিসের শাসকের উত্তরে নিম্ন মিশর এবং তাদের প্রতিপক্ষ থেবেসের ইন্তেফ পরিবার দক্ষিণে উচ্চ মিশর নিয়ন্ত্রণ করতে থাকে। ক্রমান্বয়ে ইন্তেফ পরিবার শক্তিশালী হতে থাকে উত্তরে প্রভাব বিস্তার করতে থাকে। এতে দুই পক্ষের মাঝে সংঘাত অবশ্যম্ভাবী হয়ে উঠে। ২০৫৫ খ্রীষ্টপূর্বাব্দে মেন্তুহোতেপ ২ এর নেতৃত্বে ইন্তেফ বাহিনী হেরক্লেওপোলিসের বাহিনীকে পরাজিত করে। এভাবে মেন্তুহোতেপ মিশরের দুই ভূমিকে একত্রিত করেন এবং এক অর্থনৈতিক ও সাংস্কৃতিক রেনেঁসার সূচনা করেন।
আর সান্থি
আর সান্থি একজন ভারতীয় রাজনীতিবিদ এবং সেন্থামঙ্গলম আসন থেকে তামিলনাড়ু বিধানসভার সদস্য। তিনি দেসিয়া মুপোক্কু দ্রাবিড় কড়গম পার্টির প্রতিনিধিত্ব করেন।
গেরহার্ড হার্জবার্গ
থাম্ব|গেরহার্ড হার্জবার্গ পাক, সাসকাটুন, কানাডা গেরহার্ড হাইনরিখ ফ্রেডরিখ অটো জুলিয়াস হার্জবার্গ একজন জার্মান-কানাডীয় পদার্থবিজ্ঞানী এবং ভৌত রসায়নবিজ্ঞানী। তিনি ১৯৭১ সালে রসায়নে নোবেল পুরস্কার লাভ করেন।
জীবনী
হার্জবার্গ ১৯০৪ সালের ২৫ ডিসেম্বর জার্মানির হামবুর্গে জন্মগ্রহণ করেন। তিনি ১৯৩৬ থেকে ১৯৪৫ সাল পর্যন্ত সাসকেচওয়ান বিশ্ববিদ্যালয় এ পদার্থবিজ্ঞানের অধ্যাপক হিসেবে কাজ করেন। তিনি ১৯৩৯ সালে রয়েল সোসাইটি অব কানাডার ফেলো হন। তিনি ১৯৪৫ থেকে ১৯৪৮ সাল পর্যন্ত শিকাগো বিশ্ববিদ্যালয় এর অধ্যাপক হিসেবে কর্মরত ছিলেন। তিনি ১৯৫১ সালে রয়েল সোসাইটির ফেলো হন। তিনি ১৯৬৬ থেকে ১৯৬৭ সাল পর্যন্ত রয়েল সোসাইটি অব কানাডার প্রেসিডেন্ট ছিলেন। ১৯৭১ সালে রয়েল মেডেল লাভ করেন। ১৯৭৩ থেলে ১৯৮০ সাল পর্যন্ত কার্লটন বিশ্ববিদ্যালয় এর চ্যান্সেলর হিসেবে দায়িত্ব পালন করেন।
সম্মাননা
কম্প্যানিয়ন অব দ্য অর্ডার অব কানাডা, ১৯৬৮
কাকাডু জাতীয় উদ্যান
কাকাডু জাতীয় উদ্যান বা কাকাডু ন্যাশনাল পার্ক অস্ট্রেলিয়ার উত্তারঞ্চলে অবস্থিত, যা ডারউইন এর ১৭১ কিলোমিটার দক্ষিণ-পূর্ব দিকে অবস্থিত।
কাকাডু জাতীয় উদ্যান অস্ট্রেলিয়ার উত্তরাঞ্চলের অ্যালিগেটর নদীয় অঞ্চলে অবস্থিত। এটি ১৯,৮০,৪০০ হেক্টর (৪৮,৯৪,০০০ একর) এলাকা জুড়ে বিস্তৃত, যা উত্তর-দক্ষিণে ২০০ কিলোমিটার এবং পূর্ব-পশ্চিমে ১০০ কিলোমিটারেরও বেশি বিস্তৃত। এর আকার স্লোভানিয়ার সমান, তাশমেনিয়ার প্রায় এক তৃতীয়াংশ, সুইজারল্যান্ডের আকারের প্রায় অর্ধেক। রেঞ্জার ইউরেনিয়াম মাইন, অন্যতম সর্বোচ্চ উৎপাদনশীল ইউরেনিয়াম মাইন, যা এই উদ্যানের মধ্যে পরেছে।
নামকরণ
কাকাডু নামটি এসেছে শব্দ গাগাজু থেকে, যা পার্কটির উত্তরাঞ্চলের একটি অ্যাবোরিজিনাল ভাষার নাম। কাকাডুর রয়েছে পরিবেশ এবং জীব বৈচিত্র। মূল যেসকল বৈশিষ্ট্য এই জাতীয় উদ্যানে সংরক্ষিত রয়েছে:
পি সম্পদ কুমার
পি সম্পদ কুমার একজন ভারতীয় রাজনীতিবিদ এবং তিরুচেঙ্গোড আসন থেকে তামিলনাড়ু বিধানসভার সদস্য। তিনি দেসিয়া মুপোক্কু দ্রাবিড় কড়গম পার্টির প্রতিনিধিত্ব করেন।
দেওয়ানগঞ্জ বাজার রেলওয়ে স্টেশন
দেওয়ানগঞ্জ বাজার রেলওয়ে স্টেশন বাংলাদেশের ময়মনসিংহ বিভাগের জামালপুর জেলার দেওয়ানগঞ্জ উপজেলার একটি রেলওয়ে স্টেশন। বাহাদুরাবাদ ঘাট স্টেশন বন্ধ হওয়ার পর নারায়ণগঞ্জ-বাহাদুরাবাদ ঘাট লাইনের সর্বশেষ স্টেশন হিসেবে দেওয়ানগঞ্জ বাজার ব্যবহৃত হয়ে আসছে।
ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৯১২ সালে জামালপুর থেকে বাহাদুরাবাদ ঘাট পর্যন্ত সম্প্রসারণ করা হয়। এসময় এই লাইনের স্টেশন হিসেবে দেওয়ানগঞ্জ বাজার রেলওয়ে স্টেশন তৈরি করা হয়।
চীন–লাইবেরিয়া সম্পর্ক
গণপ্রজাতন্ত্রী চীন–লাইবেরিয়া সম্পর্ক হল গণপ্রজাতন্ত্রী চীন (পিআরসি) এবং লাইবেরিয়া রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭৭ সালে এ দুই রাষ্ট্রের মধ্যকার সম্পর্ক আনুষ্ঠানিকভাবে প্রতিষ্ঠিত হয়, তবে নানাবিধ সমস্যার ফলে এ সম্পর্ক ভেঙেও যায় যা আবার পরবর্তী পুনর্গঠিত করা হয়। ২০০৯ সালের পূর্ব পর্যন্ত এ চীন থেকে লাইবেরিয়ায় উল্লেখযোগ্য সংখ্যক বিনিয়োগ এবং বৈদেশিক সাহায্য সংক্রান্ত চুক্তি সাক্ষরিত হয়েছে।
ইতিহাস
১৯৯৭ সালে চার্লস টেইলরের সরকার "দুই চীন"কে স্বীকৃতি দেয় - এমন ঘোষণার পর পিআরসি তৎক্ষণাৎ তাদের সাথে কূটনৈতিক সম্পর্ক বিচ্ছিন্ন করে। অধিকন্তু, হংকং-এর সার্বভৌমত্ব স্থানান্তরকে কেন্দ্র করে ব্রিটিশ আইনানুযায়ী প্রতিষ্ঠিত লাইবেরিয়ার কনস্যুলেট বন্ধ করে দিতে বাধ্য করা হয়।
১২ অক্টোবর, ২০০৩ সালে লাইবেরিয়া আরওসির সাথে কূটনৈতিক সম্পর্ক ছিন্ন করে পিআরসির সাথে সম্পর্ক পুনঃস্থাপন করে। এই ঘটনাকে লাইবেরিয়ায় শান্তিরক্ষা মিশন যেন না ঘটে জাতিসংঘে পিআরসির লবিং করে এ ধরনের চাওয়ার প্রতিফলন হিসেবে দেখা হয়েছে।
লাইবেরিয়ার উন্নয়নমূলক সহযোগিতায় চীন
২০০০ থেকে ২০১১ সালের মধ্যে বিভিন্ন গণমাধ্যমের রিপোর্ট থেকে প্রায় ৬৮টি চীনা আনুষ্ঠানিক উন্নয়নমূলক প্রকল্পের সন্ধান পাওয়া যায়। লাইবেরিয়া প্রকৌশল বিশ্ববিদ্যালয়ের ফেন্ডেল ক্যাম্পাসের পুনঃসংস্কার এবং পুনর্গঠন করার জন্য এই প্রকল্পগুলো কাজ করে। এছাড়াও ২০০৮ সালে নিম্বা কাউন্টিতে ১০০ শয্যাবিশিষ্ট হাসপাতাল নির্মাণের জন্য লাইবেরিয়া সরকারের সাথে ১০ বিলিয়ন মার্কিন ডলারের একটি চুক্তি হয়।
সাংস্কৃতিক সম্পর্ক
২০০৯ সালের অক্টোবর মাসে মনোরোভায় অবস্থিত চীনা দূতাবাস লাইবেরিয়দের জন্য চীনা ভাষার কোর্স চালু করেছে। এ ধরনের কোর্স চালু করার পিছনে কারণ হিসেবে ছিল লাইবেরিয় নাগরিকদের চীনা ভাষাভাষীর নিম্নসংখ্যা এবং দুই দেশের মধ্যকার ক্রমশ বর্ধিষ্ণু বাণজ্যিক সম্পর্ক।
সরোজ গুপ্ত ক্যান্সার সেন্টার অ্যান্ড রিসার্চ ইনস্টিটিউট
সরোজ গুপ্ত ক্যান্সার সেন্টার অ্যান্ড রিসার্চ ইনস্টিটিউট পূর্বে "ক্যান্সার সেন্টার ওয়েলফেয়ার হোম অ্যান্ড রিসার্চ ইনস্টিটিউট" নামে পরিচিত, একটি ক্যান্সার হাসপাতাল, যা পশ্চিমবঙ্গের কলকাতা শহরের উপকণ্ঠে ঠাকুরপুকুরে অবস্থিত। এটি ১৬ একর জমি জুড়ে বিস্তৃত, যেখানে ৩১১ শয্যা এবং ৮৫০ জনের বেশি কর্মী রয়েছে। এটি একটি লাভজনক প্রতিষ্ঠান হিসেবে পরিচালিত হয়। এটি কলকাতার অন্যতম প্রাচীন ক্যান্সার চিকিৎসা কেন্দ্র ।
বিশেষত্ব
এসজিসিসি এন্ড আরআই এর বিশেষত্বের মধ্যে রয়েছে সার্জিক্যাল অনকোলজি, রেডিওথেরাপি, মেডিকেল অনকোলজি, হেমাটো-অনকোলজি, রেডিওলজি, পেইন অ্যান্ড প্যালিয়েটিভ কেয়ার, সাপোর্টিভ থেরাপি, প্যাথলজি এবং মাইক্রোবায়োলজি, মলিকুলার জেনেটিক ল্যাব, নিকোটিন রিপ্লেসমেন্ট থেরাপি, ডায়ালাইসিস ইউনিট।
ইতিহাস
থাম্ব|268x268পিক্সেল|এসজিসিসি এন্ড আরআই এর প্রতিষ্ঠাতা [[সরোজ গুপ্ত|সরোজ গুপ্তের মূর্তি]] ১৯৭৩ সালে কয়েকজন ডাক্তার এবং সমাজকর্মীর সহায়তায়, সরোজ গুপ্ত ক্যান্সারে ভুগছেন এমন সুবিধাবঞ্চিত রোগীদের সেবা করার জন্য একটি ২৫ শয্যার হাসপাতাল শুরু করেছিলেন । প্রয়াত চিন্তাহরণ দাসের পরিবার ঠাকুরপুকুরে এক টুকরো জলাভূমি দান করেছিলেন, যেখানে সরোজ গুপ্ত ক্যান্সার ও গবেষণা ইনস্টিটিউট গড়ে উঠেছিল। এই নবপ্রতিষ্ঠিত হাসপাতালটি গ্রামীণ এলাকা থেকে তাদের ক্যান্সারের চিকিৎসার জন্য আসা লোকেদের জন্য খাদ্য সরবরাহ শুরু করে। হাসপাতালটি শিখা নামক একটি গোষ্ঠীর দ্বারা মঞ্চস্থ একটি নাটক থেকে তার প্রথম তহবিল সংগ্রহ করেছিল, যা প্রতিষ্ঠাতা সরোজ গুপ্তের লেখা একটি গল্পের উপর ভিত্তি করে তৈরি হয়েছিল, যেখানে তিনি নিজেই একটি দরিদ্র ক্যান্সার রোগীর ভূমিকায় অভিনয় করেছিলেন। তিনি শহরের একটি হাসপাতালে চিকিৎসা সেবা থেকে বঞ্চিত হয়।
স্বীকৃতি এবং সদস্যপদ
এটি বিশ্ব স্বাস্থ্য সংস্থা দ্বারা স্বীকৃত এবং ইউনিয়ন ফর ইন্টারন্যাশনাল ক্যান্সার কন্ট্রোল (UICC), জেনেভা, সুইজারল্যান্ডের সদস্যপদ রয়েছে ।
প্রোগ্রাম
ওয়ারউইক ইউনিভার্সিটি ডেভেলপমেন্ট এডুকেশন ডব্লিউডি (সিটি অফ লন্ডন), নারা মেডিক্যাল ইউনিভার্সিটি (জাপান), ডেন্টাল স্কুল (লন্ডন) এবং আইটিটিই (ম্যাঙ্গালোর) এর সহযোগিতায় সরোজ গুপ্ত ক্যান্সার সেন্টার অ্যান্ড রিসার্চ ইনস্টিটিউট নিকোটিন রিপ্লেসমেন্ট থেরাপি (এনআরটি ) বিষয়ে মাসব্যাপী সচেতনতামূলক অনুষ্ঠানের আয়োজন করেছিল। তামাক চিবানো এবং ধূমপানের বিপজ্জনক অভ্যাস সম্পর্কে সচেতনতা তৈরির উদ্দেশ্য নিয়ে এনআরটি প্রোগ্রামের আয়োজন করেছিল ।
শিক্ষাবিদ ও গবেষণা
থাম্ব|259x259পিক্সেল|এসজিসিসি এন্ড আরআই-এর এলআইএনএসি ব্লক এসজিসিসি এন্ড আরআই স্নাতকোত্তর ডিগ্রি কোর্স পরিচালনা করে, যা সেন্ট্রাল কাউন্সিল দ্বারা স্বীকৃত এবং এটিতে আপ-টু-ডেট জাতীয় ও আন্তর্জাতিকভাবে পর্যালোচনা করা জার্নাল সহ একটি লাইব্রেরি রয়েছে।
আসকার দীঘি
১৬৬৬ সালের ২৭ জানুয়ারি মোগলেরা আরাকানদের পরাজিত করে চাটিগাঁ দুর্গ দখল করেন। মোগলদের অনেক ফৌজদার ছিল। মোগলদের দ্বিতীয় ফৌজদার হলেন আস্কর খাঁ। আস্কর খাঁর আসল নাম ছিল আবদুল্লাহ বেগ। আর পূর্ণ নাম ছিল নবাব আস্কর খাঁ বজমে সানি। ১৬৬৯-১৬৭১ খ্রিষ্টাব্দ পর্যন্ত তিন বছর তিনি চট্টগ্রামের শাসনকর্তা ছিলেন। মোগল শাসনামলে এই দুর্গে ১০ হাজার সৈন্য বা ফৌজ থাকত। ফৌজদের জন্য পানি সরবরাহের সুবিধার্থে নবাব আস্কর খাঁ এই দীঘি খনন করান। এই ‘দীঘি’ নিয়ে অনেক কিংবদন্তি প্রচলিত আছে।
প্রায় সাড়ে ৩০০ বছরের ইতিহাস এই দীঘির। রহমতগঞ্জ মৌজার জামাল খান এলাকায় আসকার দীঘির অবস্থান। এই দীঘির নামেই এলাকাটি পরিচিত। প্রচলিত জনশ্রুতি থেকে জানা গেছে, প্রাচীনকালে চট্টগ্রাম ছিল জিন-পরি-অধ্যুষিত দেশ। পীর বদর শাহ এসে অলৌকিক চাটির (মাটির প্রদীপ) আলোর তেজের সাহায্যে জিন-পরি তাড়ান। সেই থেকে এই জনপদের নাম হয় চাটিগাঁ।
‘আসকার দি’র পুক পারদ্দি আঁর ছোড ঘর/মরিচ হলুদ ম-মসলা বাড়ি হোটেলত...।’ খ্যাতিমান গীতিকার ও সুরকার সৈয়দ মহিউদ্দিনের লেখা এই গান গেয়েছিলেন চট্টগ্রামের আঞ্চলিক গানের সম্রাজ্ঞী শেফালী ঘোষ। আসকার দীঘি নিয়ে শুধু গান নয়, আছে অনেক কিংবদন্তি।
ফরিদগঞ্জ দক্ষিণ ইউনিয়ন
ফরিদগঞ্জ দক্ষিণ বাংলাদেশের চাঁদপুর জেলার অন্তর্গত ফরিদগঞ্জ উপজেলার একটি ইউনিয়ন।
আয়তন
ফরিদগঞ্জ দক্ষিণ ইউনিয়নের আয়তন ৩,৯৮৬ একর।
জনসংখ্যার উপাত্ত
২০১১ সালের পরিসংখ্যান অনুযায়ী ফরিদগঞ্জ দক্ষিণ ইউনিয়নের জনসংখ্যা ২০,৩০৬ জন। এর মধ্যে পুরুষ ৯,২৫৪ জন এবং মহিলা ১১,০৫২ জন। মোট পরিবার ৪,৫৬৪টি।
প্রশাসনিক কাঠামো
ফরিদগঞ্জ দক্ষিণ ইউনিয়ন ফরিদগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম ফরিদগঞ্জ থানার আওতাধীন। এটি জাতীয় সংসদের ২৬৩নং নির্বাচনী এলাকা চাঁদপুর-৪ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী ফরিদগঞ্জ দক্ষিণ ইউনিয়নের সাক্ষরতার হার ৫৪.৭%।
যোগাযোগ ব্যবস্থা
ফরিদগঞ্জ বাসস্ট্যান্ড বা কালির বাজার চৌরাস্তা থেকে সিএনজি বা অটোরিক্সা যোগে কালির বাজার আসা যায়।
শামসুল হুদা
শামসুল হুদা (জন্ম ১ ডিসেম্বর ১৯৩২) বাংলাদেশের একজন ভাষা সৈনিক। ভাষা আন্দোলনে অবদানের জন্য ২০১৪ সালে তাকে একুশে পদক প্রদান করা হয়েছিল।
জীবনী
শামসুল হুদা ১৯৩২ সালের ১ ডিসেম্বর ফেনীর সোনাগাজীর চর চান্দিয়া গ্রামে জন্মগ্রহণ করেন। তার বাবার নাম মো. ইদ্রিস মিয়া ও মায়ের নাম রহিমা খাতুন। তিনি নোয়াখালী থেকে মাধ্যমিক পরীক্ষায় উত্তীর্ণ হবাত পর ঢাকা কলেজ থেকে উচ্চ মাধ্যমিক পরীক্ষায় উত্তীর্ণ হন।
শামসুল হুদা ঢাকা বিশ্ববিদ্যালয় থেকে স্নাতক ডিগ্রি লাভ করেন। তিনি করাচি বিশ্ববিদ্যালয় থেকে এমএ পাস করেছিলেন। পরবর্তীতে, তিনি নিউ সাউথ ওয়েলস বিশ্ববিদ্যালয় থেকে এমএস ডিগ্রি লাভ করেন।
শামসুল হুদা ভাষা আন্দোলনে অংশগ্রহণ করেছিলেন। তিনি সে সব ব্যক্তিদের মাঝে ছিলেন যারা ১৯৪৮ সালের ২৪ মার্চ ঢাকা বিশ্ববিদ্যালয়ের সমাবর্তনে মুহাম্মদ আলী জিন্নাহর রাষ্ট্রভাষা সংক্রান্ত বক্তব্যের প্রতিবাদ করেছিলেন। তিনি ১৯৫২ সালের ২১ ফেব্রুয়ারি প্রতিবাদ মিছিলেও অংশগ্রহণ করেছিলেন। আন্দোলনে অংশ নেওয়ার জন্য তাকে গ্রেফতার করা হয়েছিল। ভাষা আন্দোলনের সাথে সংশ্লিষ্টতার জন্য তাকে সেন্ট্রাল সুপিরিয়র সার্ভিসের চাকরি থেকে বঞ্চিত করা হয়েছিল।
শামসুল হুদা ১৯৫৭ সালে জনসংযোগ অধিদপ্তরে কর্মজীবন শুরু করেন। ১৯৮৯ সালে চাকরি থেকে অবসরগ্রহণ করেন তিনি। ২০১৫ সালের ৫ সেপ্টেম্বর তার জীবনীর ওপর ভিত্তি করে ভাষাসৈনিক শামসুল হুদা : জীবনের জলছবি শিরোনামের একটি গ্রন্থ প্রকাশ করেছিল ভাষা আন্দোলন গবেষণাকেন্দ্র ও জাদুঘর।
শামসুল হুদা ২০১৪ সালে ভাষা আন্দোলনে অবদানের জন্য একুশে পদক লাভ করেন।
নবীনগর (দ্ব্যর্থতা নিরসন)
নবীনগর বাংলাদেশের ব্রাহ্মণবাড়িয়া জেলার একটি শহর। নবীনগর নামটি দ্বারা আরও যা যা বুঝানো যেতে পারে:
সুব্রতা চট্টোপাধ্যায়
সুব্রতা চট্টোপাধ্যায় (জন্ম: ১৮ ই জুলাই, ১৯৪১) একজন বিখ্যাত ভারতীয় বাঙালি অভিনেত্রী। যিনি বাংলা চলচ্চিত্রে তার কাজের জন্য স্বীকৃত পেয়েছিলেন। ইনি তরুণ কুমারের স্ত্রী যিনি বহু সিনেমায় সফল ভাবে অভিনয় করেছেন।
ব্যক্তিগত জীবন
সুব্রতা সেনের জন্ম ১৮ জুলাই ১৯৪১ সালে কলকাতায়, সুব্রতা সেন ১৯৬২ সালে তরুণ কুমার চট্টোপাধ্যায়কে বিয়ে করেন এবং একমাত্র কন্যা মনামি বন্দ্যোপাধ্যায়। সুব্রতা চট্টোপাধ্যায় মহানায়ক উত্তম কুমারের ছোট ভাই তরুণ কুমারের স্ত্রী ছিলেন, ইনি ভবানীপুরের গিরিশ মুখার্জী রোডের বাড়ির ছোট বউ। কিন্তু সুব্রতা চট্টোপাধ্যায়ের আসল পরিচয় তিনি এক স্বনামধন্য অভিনেত্রীও ছিলেন।
তিনি ১৯৫৩ সালে শ্বশুর বাড়ী বাংলা চলচ্চিত্রে আত্মপ্রকাশ করেন এবং ২০০ টিরও বেশি চলচ্চিত্রে অভিনয় করেন। তাঁর উল্লেখযোগ্য চলচ্চিত্রগুলির মধ্যে চিড়িয়াখানা, সাত পাকে বাঁধা, প্রথম কদম ফুল, মেঘ কালো, স্ত্রী, পিতাপুত্র, মেমসাহেব, বিষবৃক্ষ– ইত্যাদি। ‘বেহুলা লক্ষীন্দর’ ছবিতে মনসার চরিত্রে নজর কেড়ে নিয়েছিলেন সুব্রতা। সত্যজিৎ রায়ে র ‘চিড়িয়াখানা’তে অভিনয় করে বিএফজেএ শ্রেষ্ঠ সহ-অভিনেত্রী পুরস্কার পেয়েছিলেন। তিনি আসলে তার বেশিরভাগ ছবিতেই একজন সহ-অভিনেত্রী হিসেবে অভিনয় করেছেন।
অভিনীত ছবির তালিকা
• # সেই তো আবর কাছ এলে ১৯৯৯
• # ভালোবাসা ও অন্ধকার ১৯৯২
• # বৌরানী ১৯৯১
• # আগন্তুক১৯৯১
• # মহাপীঠ তারাপীঠ ১৯৮৯
• # আলোয় ফেরা ১৯৮৫
• # ললিতা ১৯৮৪
• # বিষবৃক্ষ ১৯৮৪